
ΑΘΗΝΑ 

5 ΦΕΒΡΟΥΑΡΙΟΥ 1992 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 300 στρεμμάτων, στη θέση Πετρά- 
λωνα. . ... 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης σε ακίνητο που βρίσκεται 
εντός του ρυμοτομικού σχεδίου του δήμου Βριλλησίων (ν. Αττι¬ 


κής)· ..... 2 

ΑΠΟΦΑΣΕΙΣ 

Έγκριση τοπικού ρυμοτομικού στην εκτός σχεδίου περιοχή Κοινό¬ 
τητας Δροσιάς Αττικής για την ανέγερση σχολικών κτιρίων. 3 


ΑΝΑΔΑΣΏΣΕΙΣ 

ΑΠΟΦΑΣΕΙΣ 

Αριθ. 4859 (1) 

Κήρυξη αναδασωτέας έκτασης 300 στρεμμάτων, στη θέση Πετράλωνα. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ.» 

και ειδικότερα: α) του άρθρου 41 παρ. 1 β) του άρθρου 38 παρ.. γ) 

άρθρ. 34 παρ. 4. 

4. Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την πρόταση της Δ/νσης Δασών Άρτας για κήρυξη αναδασωτέας 
έκτασης που κάηκε με σκοπό την προστασία και τη φυσική αποκατά¬ 
σταση της βλάστησης που κάηκε, αποφασίζουμε: 

Κηρύσσουμε αναδασωτέα, με σκοπό την προστασία της και τη φυ¬ 
σική αποκατάσταση της βλάστησης που κάηκε έκταση, εμβαδού 2 
(300) τριακοσίων στρεμμάτων που βρίσκεται στη θέση Πετράλωνα 
Κοινότητας Γριμπόβου. 

Προσδιορίζεται από τα στοιχεία: ΑΒΓΔΕΖΗΘΑ, και έχει όρια: 

Ανατολικά: Με δασική χορτολιβαδική έκταση 

Δυτικά: Με δασική χορτολιβαδική έκταση 

Βόρεια: . Με δασική χορτολιβαδική έκταση 

Νότια: Με δασική χορτολιβαδική έκταση 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 14 Ιανουάριου 1992 
Η Νομάρχης 

ΑΓΑΔΗ ΓΙΑΠΡΟΥ - ΑΛΕΞΑΝΔΡΟΥ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης σε ακίνητο που βρίσκεται 

εντός του ρυμοτομικού σχεδίου του δήμου βριλλησίων (ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του π. δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογήςου ν. 880/ 
1979» (Α' 138), όπως τροποποιήθηκε με το από 19.6.1987 π. δ/γμα 
(Δ' 592). 

3. Τις διατάξεις του π. δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά τον ν. 880/1979» (Α’ 154), 
όπως τροποποιήθηκε με το 367/1987 π. δ/γμα (Α' 163). 

4. Τις διατάξεις των άρθρων 2, 3 και 7 του ν. 1032/1980 «περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57 ). 

5. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνησης και κυβερνητικά όργανα» (Α' 137). 

6. Τις 41658/25.6.1990 και 41657/25.6.1990 αιτήσεις των 
Σμαράγδας - Ευθυμίας Ιωαννάτου και Λάμπρου Ράπτη - Ανδρέα Ζαρ- 
καδούλα αντίστοιχα. 

7. Την 432/24.10.1990 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλοντος. 

8. Την 41658/11.1.1991 απόφαση του Υπουργού Περιβάλλοντος 
Χωροταξίας και Δημοσίων Έργων και προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος Χωροταξίας και 
Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε με το από 7.3.1990 π. δ/γμα (Δ' 204) από διατη¬ 
ρητέο (βαρυνόμενο) ακίνητο που βρίσκεται εντός του ρυμοτομικού σχε¬ 
δίου του δήμου Αθηναίων επί των οδών Αγίοες Λαύρας και Μητσάκη 
και για το οποίο έχει εκδοθεί ο 1337/26.6.1990 σχετικός τίτλος δι¬ 
καιώματος μεταφοράς συντελεστή δόμησης στο όνομα Σμαράγδας - 
Ευθυμίας Ιωαννάτου, σε άλλο ακίνητο (ωφελούμενο) που βρίσκεται 


εντός του ρυμοτομικού σχεδίου του δήμου Βριλλησίων (ν. Αττικής) επί 
της οδού Φλωρίνης αρ. 16 φερόμενο ως ιδιοκτησία Λ. Ράπτη και Α. 
Ζαρκαδούλα όπως το ωφελούμενο φαίνεται με στοιχεία ΑΒΓΔΑ στο 
σχετικό, πρωτότυπο διάγραμμα σε κλίμακα 1:500 που θεωρήθηκε από 
τον Προϊστάμενο της Δ/νσης Τοπογραφικών Εφαρμογών με την 
90276/1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε-, 
λούμενο ακίνητο επί πλέον της επιτρεπομένης βάσει των ισχυόντων 
στην περιοχή όρων δόμησης 281,84 τ.μ. που αντιστοιχούν σε 161,92 
τ.μ. (69,58) τ.μ. από ισόγειο και 92,34 τ.μ. από ορόφους) του βαρυνο- 
μένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 952,49 τ.μ. 

β. Ποσοστό κάλυψης: 40% 

γ. Συντελεστής δόμησης: 1,3 

δ. Μέγιστο επιτρεπόμενο ύψος: 18 μ. 

ε. Το κτίριο πρέπει να ανεγερθεί εντός του ωφελουμένου ακινήτου, 
σύμφωνα με το διάγραμμα κάλυψης σε κλίμακα 1:50 που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
90276/1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2 

Ακυρούνται ο 1373/26.6.1990 τίτλος δικαιώματος μεταφοράς συ¬ 
ντελεστή δόμησης στο όνομα Σμαράγδας - Ευθυμίας Ιωαννάτου. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. 443/21/92 (3) 

Έγκριση τοπικού ρυμοτομικού στην εκτός σχεδίου περιοχή Κοινότητας 
Δροσιάς Αττικής για την ανέγερση σχολικών κτιρίων. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 ΝΔ «περί σχεδίων πόλεων και 
κωμών του Κράτους», όπως τροποποιήθήκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν μεταγενέστερα με 
το ΝΔ 532/70. 

3. Τις διατάξεις του ΑΝ 314/68, όπως τροποποιήθηκαν με το ΝΔ 

1018/71. 


4. Τις διατάξεις του ΠΔ 183/86 ΦΕΚ 70Α/86 περί εγκρίσεων τρο¬ 
ποποιήσεων σχεδίων πόλεων. 

5. Την υπ’ αριθμ. 23/91 απόφαση Κοινοτικού Συμβουλίου Δροσιάς. 

6. Το άρθρο 8 παρ. 13 του Ν. 1512/85. £ 

7. Το πρακτικό 4 της 2ης συνεδρίας του ΣΧΟΠ από 16.1.92. 

Εγκρίνουμε τοπικό ρυμοτικό στην, εκτός σχεδίου περιοχή Κοινότητας 
Δροσιάς για χαρακτηρισμό χώρου σχολείου όπως αυτό απεικονίζεται 
στο τοπογραφικό διάγραμμα που συνοδεύει την παρούσα Απόφαση με 
στοιχεία ΑΕΖΔΑ και όρους δόμησης ως ακολούθως: 

Κάλυψη 40%, ΣΔ 0,8, μέγιστο ύψος 11.00 μέτρα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 22 Ιανουάριου 1992 

Ο Νομάρχης 
Ε. ΧΑΡΑΛΑΜΠΙΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








